ਆਸ਼ੂਤੋਸ਼ ਭੱਟਾਚਾਰੀਆ

ਆਸ਼ੂਤੋਸ਼ ਭੱਟਾਚਾਰੀਆ (ਜਨਮ 17 ਮਾਰਚ 1917- ਦੇਹਾਂਤ 8 ਫਰਵਰੀ 2004) ਵਾਰਾਣਸੀ ਤੋਂ ਹਿੰਦੁਸਤਾਨੀ ਸ਼ਾਸਤਰੀ ਸੰਗੀਤ ਦਾ ਇੱਕ ਪ੍ਰਸਿੱਧ ਭਾਰਤੀ ਸ਼ਾਸਤਰੀ ਸੱਗੀਤਕਾਰ ਸੀ, ਜੋ ਇੱਕ ਤਬਲਾ ਵਾਦਕ ਅਤੇ ਸੰਗੀਤ ਸਿੱਖਿਅਕ ਸੀ, ਅਤੇ ਨਾਲ ਹੀ ਇੱਕ ਆਯੁਰਵੈਦਿਕ ਡਾਕਟਰ ਵੀ ਸੀ।

ਸੰਨ 1966 ਵਿੱਚ, ਉਹਨਾਂ ਨੂੰ ਸੰਗੀਤ ਨਾਟਕ ਅਕਾਦਮੀ ਫੈਲੋਸ਼ਿਪ ਨਾਲ ਸਨਮਾਨਿਤ ਕੀਤਾ ਗਿਆ ਸੀ-ਸੰਗੀਤ ਨਾਟ ਅਕਾਦਮੀ, ਭਾਰਤ ਦੀ ਰਾਸ਼ਟਰੀ ਸੰਗੀਤ, ਨਾਚ ਅਤੇ ਨਾਟਕ ਅਕਾਦਮੀ ਦੁਆਰਾ ਦਿੱਤਾ ਗਿਆ ਸਭ ਤੋਂ ਵੱਡਾ ਸਨਮਾਨ।

 ਮੁਢਲਾ ਜੀਵਨ ਅਤੇ ਪਿਛੋਕੜ 
ਵਾਰਾਣਸੀ (ਬਨਾਰਸ) ਉੱਤਰ ਪ੍ਰਦੇਸ਼ ਵਿੱਚ ਇੱਕ ਬੰਗਾਲੀ ਪਰਿਵਾਰ ਵਿੱਚ ਪੈਦਾ ਹੋਏ, ਭੱਟਾਚਾਰੀਆ ਆਯੁਰਵੈਦਿਕ ਡਾਕਟਰਾਂ ਦੇ ਪਰਿਵਾਰ ਵਿੱਚੋਂ ਵੱਡੇ ਹੋਏ, ਜਿੱਥੇ ਉਨ੍ਹਾਂ ਦੇ ਪਿਤਾ ਅਤੇ ਦਾਦਾ ਆਯੁਰਵੈਦਕ ਦਵਾਈ ਦਾ ਅਭਿਆਸ ਕਰਦੇ ਸਨ। ਹਾਲਾਂਕਿ, ਛੋਟੀ ਉਮਰ ਵਿੱਚ ਉਸਨੇ ਸੰਗੀਤ ਵੱਲ ਝੁਕਾਅ ਦਿਖਾਇਆ ਅਤੇ 8 ਸਾਲ ਦੀ ਉਮਰ ਵਿੱਚ ਪੰਡਿਤ ਰਾਮ ਨਾਥ ਮਿਸ਼ਰਾ ਤੋਂ ਪਖਾਵਜ ਸਿੱਖਣਾ ਸ਼ੁਰੂ ਕਰ ਦਿੱਤਾ। ਕੁਝ ਸਾਲਾਂ ਦੀ ਸਿਖਲਾਈ ਤੋਂ ਬਾਅਦ, ਉਸਨੇ ਬਨਾਰਸ ਘਰਾਣੇ ਦੇ ਪ੍ਰਸਿੱਧ ਤਬਲਾ ਵਾਦਕ ਅਤੇ ਪੰਡਿਤ ਕਿਸ਼ਨ ਮਹਾਰਾਜ ਦੇ ਚਾਚੇ ਪੰਡਿਤ ਕਾਂਠੇ ਮਹਾਰਾਜ ਤੋਂ ਤਬਲਾ ਸਿੱਖਣ ਦੀ ਸ਼ੁਰੂਆਤ ਕੀਤੀ।

 ਕੈਰੀਅਰ 
ਉਸ ਨੇ 21 ਸਾਲ ਦੀ ਉਮਰ ਵਿੱਚ ਪ੍ਰਦਰਸ਼ਨ ਕਰਨਾ ਸ਼ੁਰੂ ਕੀਤਾ, ਜਦੋਂ 1937 ਵਿੱਚ ਉਹਨਾਂ ਨੇ ਇਲਾਹਾਬਾਦ ਵਿੱਚ ਸੰਗੀਤ ਸਮਾਰੋਹ ਵਿੱਚ ਸਰੋਦ ਵਾਦਕ ਅਲਾਉਦੀਨ ਖਾਨ ਨਾਲ ਸੰਗਤ ਕੀਤੀ ਸੀ। ਆਉਣ ਵਾਲੇ ਸਾਲਾਂ ਵਿੱਚ, ਉਹ ਪ੍ਰਮੁੱਖ ਸੰਗੀਤਕਾਰਾਂ ਜਿਵੇਂ ਪੰਡਿਤਰਵੀ ਸ਼ੰਕਰ, ਉਸਤਾਦ ਅਲੀ ਅਕਬਰ ਖਾਨ ਅਤੇ ਉਸਤਾਦ ਵਿਲਾਇਤ ਖਾਨ ਹੁਰਾਂ ਨਾਲ ਵੀ ਸੰਗਤ ਕੀਤੀ 

ਆਪਣੇ ਸੰਗੀਤਕ ਕੈਰੀਅਰ ਤੋਂ ਇਲਾਵਾ, ਉਸਨੇ ਵਾਰਾਣਸੀ ਦੇ ਆਪਣੇ ਕਲੀਨਿਕ ਵਿੱਚ ਆਯੁਰਵੈਦਿਕ ਦਵਾਈ ਦਾ ਵੀ ਅਭਿਆਸ ਕੀਤਾ ਅਤੇ ਵਿਦਿਆਰਥੀਆਂ ਨੂੰ ਪੜਾਇਆ। ਸੰਖੇਪ ਬਿਮਾਰੀ ਤੋਂ ਬਾਅਦ 9 ਫਰਵਰੀ 2004 ਨੂੰ ਵਾਰਾਣਸੀ ਵਿੱਚ 86 ਸਾਲ ਦੀ ਉਮਰ ਵਿੱਚ ਉਹਨਾਂ ਦੀ ਮੌਤ ਹੋ ਗਈ। ਉਹਨਾਂ ਦਾ ਪੁੱਤਰ ਦੇਬਬ੍ਰਤ ਭੱਟਾਚਾਰੀਆ ਵੀ ਇੱਕ ਤਬਲਾ ਵਾਦਕ ਹੈ।  [<span title="This claim needs references to reliable sources. (May 2017)">citation needed</span>]

 ਇਹ ਵੀ ਦੇਖੋ 

 ਅਨੋਖੇਲਾਲ ਮਿਸ਼ਰਾ
 ਕਿਸ਼ਨ ਮਹਾਰਾਜ
 ਸਾਮਤਾ ਪ੍ਰਸਾਦ
 ਚੰਦਰ ਨਾਥ ਸ਼ਾਸਤਰੀ

 ਹਵਾਲੇ 

 ਪੁਸਤਕ ਸੂਚੀ 



 ਬਾਹਰੀ ਲਿੰਕ 

ਸ਼੍ਰੇਣੀ:ਮੌਤ 2004
ਸ਼੍ਰੇਣੀ:ਜਨਮ 1917